stanford-oval/wikipedia huggingface dataset:
גארת' דייוויד-לויד
ביוגרפיה > קריירה

בתקופת לימודיו בקרוסקיז הופיע דייוויד-לויס בהפקות תיאטרון מקומיות בתיאטרון דולמן בניופורט ובתיאטרון שרמן בקארדיף. את הכשרתו המקצועית רכש בתיאטרון הלאומי לנוער, ואחר כך עבר לרדינג כדי לקדם את הקריירה שלו. בין התפקידים שגילם בתיאטרון היה סבסטיאן במחזה "הלילה השנים עשר".
ב-2004 גילם דמות בשם יאנטו ג'ונס בסדרת דרמה קומית "Mine All Mine" שכתב ראסל טי דייוויס מי שיצר את סדרת המדע בדיוני "טורצ'ווד". ב-2005 החל דייוויד-לויד ללמוד לתואר בפילוסופיה ופסיכולוגיה באוניברסיטה הפתוחה. ב-2006 חזר לוויילס לשחק בתפקיד החשוב הראשון שלו בטלוויזיה בסדרת הספין אוף של "דוקטור הו", הסדרה "טורצ'ווד", שבה גילם את יאנטו ג'ונס חבר במכון טורצ'ווד הבדיוני. דייוויד-לויד השתתף בשלוש מתוך ארבע העונות של הסדרה "טורצ'ווד", וכן שיחק בשני פרקי סיום העונה הרביעית של "דוקטור הו". דייוויד-לויד הקליט ספר שמע של "טורצ'ווד" בשם "The Sin Eaters", והופיע בתסכיתי דרמה של הסדרה "Lost Souls, Asylum",‏ "Golden Age",‏ "The Dead Line",‏ "The Lost Files", ו-"The House of the Dead".
דייוויד-לויד הקליט סיפורי רוחות רפאים מאת מ. ר. ג'יימס בשם "Tales of the Supernatural".
ב-2009 הופיע בסרט קומדיה קצר בשם " A Very British Cover-up". באותה שנה שיחק בתפקיד בלש משטרה בסדרת רשת מסוגת הפשע "Girl Number Nine", בה כיכבה טרייסי אן אוברמן, שהופצה ברשת ב-30 באוקטובר 2009.
ב-2010 כיכב דייוויד-לויד בפרק בסדרה הוותיקה "The Bill" של ITV1. עוד שיחק בתפקיד דוקטור ווטסון בסרט "שרלוק הולמס" שיצא ב-DVD בהפקת The Asylum. הוא שיחק במופע המוזיקלי (pantomime) "סינדרלה" בתפקיד הנסיך.
ב-2011 שיחק דייוויד-לויד בסרט "אפקט קזימיר", סרט עצמאי קצר, בתפקיד ד"ר רוברט קמרון.
ביוני 2011 הופיע דייוויד-לויד בתפקיד ראשי בסרט "Red Faction: Origins" של ערוץ Syfy המבוסס על משחקי וידאו.
עוד ב-2001 שיחק בפרק בעונה השלישית של הסדרה "Warehouse 13" בתפקיד סוכן ממחסן 12 כשותף של ה. ג'. ולס.
ב-30 באוקטובר 2012 החל דייוויד-לויד להופיע בסדרה "הולבי סיטי", וגילם את הדמות עד ינואר 2013.
דייוויד ג'ונס מופיע עם להקת הפרוגרסיב מטאל בלו גילספי (בעבר הייתה ידועה בשם A Breath of Blue Fire).
ביוגרפיה > חיים אישיים

ב-2010 התחתן דייוויד-לויד עם ג'מה ג'יימס. לבני הזוג נולדו בת (לילי) ובן (אלי).
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2003 |  | Absolute Power | טרי פיין | בפרק "Pope Idol" |
| 2003 | חדר מיון | Casualty | דארל קמנר | בפרק "I Got It Bad And That Ain't Good" |
| 2004 |  | The Bill | קארל פריצ'רד | סדרת טלוויזיה (פרק אחד) |
| 2004 | רוזמרי ות'יים | Rosemary and Thyme | זק פיט-סיימור | בפרק "The Gongoozlers" |
| 2004 |  | Mine all Mine | יאנטו ג'ונס | סדרת טלוויזיה (פרק אחד) |
| 2005 |  | The Genius of Beethoven | קארל ואן בטהובן | בפרק "Faith and Fury" |
| 2006–2009 | טורצ'ווד | Torchwood | יאנטו ג'ונס | סדרת טלוויזיה |
| 2006–2009 |  | Torchwood Declassified | בתפקיד עצמו | סדרה דוקומנטרית |
| 2008 | דוקטור הו | Doctor Who | יאנטו ג'ונס | בפרקים "The Stolen Earth" ו-"Journey's End" |
| 2008 |  | Kaleidoscope Hardcore | בתפקיד עצמו | סרט קצר |
| 2009 |  | A Very British Cover-up | בריאן ג'ונס | סרט קצר |
| 2009 |  | Caerdydd | דילן | סדרת טלוויזיה (2 פרקים) |
| 2009 | טורצ'ווד: ילדי כדור הארץ | Torchwood: Children of Earth | יאנטו ג'ונס |  |
| 2009 |  | Torchwood: Torchwood: Inside the Hub | בתפקיד עצמו | מאחורי הקלעים |
| 2009 |  | Girl Number 9 | מאת'סון | סדרת רשת |
| 2010 |  | The Bill | ג'רמי פרסטון | בפרק "Duty Calls" |
| 2010 | שרלוק הולמס | Sherlock Holmes | ד"ר ג'ון ווטסון | Direct-to-DVD |
| 2011 |  | Red Faction: Origins | קומנדר אדם הייל | סרט טלוויזיה |
| 2011 |  | Warehouse 13 | מר וולקוט | בפרק "3...2...1" |
| 2011 |  | Bloody Norah | השוטר אוונס |  |
| 2011 |  | Casimir Effect | ד"ר רוברט קמרון | גם מפיק |
| 2012 |  | Twisted Showcase | פיטר / פול | סדרת רשת |
| 2012–2013 | הולבי סיטי | Holby City | ריס הופקינס | סדרת טלוויזיה (4 פרקים) |
| 2015 | דרך ווטרלו | Waterloo Road | רוב האצ'ינסון | סדרת טלוויזיה |
| 2015 |  | I am Alone | ג'ייקוב פיטס |  |
| 2016 |  | Twisted Showcase |  | במאי |
| 2019 | האלמנה | The Widow | אוון | סדרת טלוויזיה (פרק אחד) |
משחקי וידאו

| שנה | שם | תפקיד | הערות |
| --- | --- | --- | --- |
| 2011 | Red Faction: Armageddon | אדם הייל | דיבוב |
| 2014 | Dragon Age: Inquisition | סולאס | דיבוב |
הערות שוליים

1 2  Smith, Lizzie (2006-05-12). "Gareth stars in Dr Who's dark, sexy spin-off". South Wales Argus. נבדק ב-2006-10-19.
↑  "Mine All Mine: Episode 5". TV.com. נבדק ב-2006-10-29.
↑  "Archived copy". אורכב מ-המקור ב-2 בינואר 2013. נבדק ב-2009-09-20. {{cite web}}:  (עזרה);  (עזרה)
↑  http://garethdavid-lloyd.co.uk/
↑  Red Faction: Origins (2011)
↑  "The unofficial website for Welsh actor and singer Gareth David-Lloyd". אורכב מ-המקור ב-23 ביולי 2009. נבדק ב-11 ביולי 2009. {{cite web}}:  (עזרה)
| --- | --- |
בקרת זהויות :  BIBSYS: 13065033  BnF: cb16254325h (data)  GND: 1013187040  ISNI: 0000 0001 2035 5261  LCCN: no2008099588  MusicBrainz: f9d9572e-5be9-4dbe-bae5-7531de639713  VIAF: 161881004   WorldCat (עם VIAF): 161881004
דולי זום

אפקט דולי זום הנוצר בעזרת מחשב.
הדולי זום, נקרא גם בשם "אפקט ורטיגו" הוא אפקט קולנועי הנוצר בעזרת מצלמה, ומערער את תפיסת הראייה הנורמלית בעיניי הצופה.
האפקט נוצר על ידי שילוב של שינוי תנועה מכנית בתוך המצלמה, יחד עם שינוי קינטי של המצלמה. הצלם משנה את זווית הראייה (FOV= field of view) בעדשה- הוא יוצר זום מבחינה מכנית. תוך כדי כך, הצלם גורר את המצלמה אחורנית בעזרת מתקן הדולי. שילוב שני האלמנטים יוצר את האפקט. אם נעשה באופן ראוי, נראית הדמות המצולמת כאילו נשארת באותו הגודל אך הרקע מתעוות ומשתנה, הן בפרספקטיבה והן בגודל הפרטים.
ניתן גם להשתמש בדולי זום באופן הפוך; כלומר המצלמה מצלמת בזום אאוט, והדולי מתקרב פיזית לאובייקט המצולם. הנראות הוויזואלית לצופה היא או שהרקע לפתע משתנה בגודלו ובפרטים ומציף את עומק התמונה הקדמי, או שהחזית משתלטת על האווירה והרקע מתרחק- תלוי איזה סוג דולי מבוצע.
מערכת הראייה האנושית משתמשת גם בגודל וגם בפרספקטיבה כדי לשפוט גודל יחסי של אובייקטים, לכן כשהעין מבחינה בשינוי פרספקטיבה ללא שינוי בגודל, מתקבל אפקט בעל אופי מטריד שגורר תחושה רגשית חזקה, על כך נוהגים במאים להשתמש באפקט זה בערבון מוגבל.
האפקט נצפה בשימוש לראשונה על ידי הבמאי הרומני סרג'יו חזום, אך הפך לאפקט ממשי בקולנוע על ידי אירמין רוברט, צלם בחברת ההפקה סרטי פרמאונט, בסרטו של אלפרד היצ'קוק, ורטיגו; סרט זה הפך לאחד הסרטים הנודעים ביותר שבהם נראה האפקט.
שמות חלופיים

דולי זום הפוך ידוע גם בשמות:
"זידו"
"זולי" (הלחם מילים של "זום" ו"דולי")
"זום היצ'קוק" או "אפקט ורטיגו"
היצ'קוק שוט
"טריפל רברס זום"
"רברס טראקינג שוט"
"באק זום טראוולינג"
"טרומבון שוט"
"זום מלתעות"
"קונטרה זום"
מטרות האפקט

הדולי זום נפוץ בקרב קולנוענים המבקשים להעביר תחושה של ורטיגו, "תחושה של נפילה גופנית", תחושת חוסר מציאות, או תחושה כי הדמות בסרט חוותה הארה או הבנה הגורמת לה לזעזוע עמוק ובלבול. אחרי שהיצ'קוק גרם לעלייה בשימוש באפקט (הוא השתמש בו שוב בנקודת המפנה בסרטו מארני), הטכניקה שימשה יוצרי סרטים רבים, ולבסוף הפכה למעין גימיק או קלישאה. הבמאי האמריקאי סטיבן ספילברג הפך את האפקט לקלישאה של ממש, לאחר שהשתמש בו בסרטו "מלתעות", בשוט המפורסם בו מפקד המשטרה ברודי המום בסצנת מתקפת הכריש (זאת לאחר הקדמה מותחת לפני השימוש באפקט).
הערות שוליים

↑  "Hitchcock's Vertigo: One Viewer's Viewing".
↑  "The "Vertigo shot" and the oneiric frame". אורכב מ-המקור ב-2007-09-15. נבדק ב-2015-06-12.
גלעד פלד

| --- | --- |

 לידה:  12 בדצמבר 1974 (בן 49) ישראל 
 מדינה:  ישראל 
 השכלה:  אוניברסיטת חיפה  המכללה לביטחון לאומי 
 מספר צאצאים:  4 
 השתייכות:   צבא הגנה לישראל
 תקופת הפעילות:  1993–2022 (כ־29 שנים)
 דרגה:   אלוף-משנה
 תפקידים בשירות
 טייס קרב F-15  מפקד טייסת 105  מפקד יחידת השליטה והמבצעים  מפקד בסיס רמת דוד
 פעולות ומבצעים
   מלחמת לבנון השנייה   מבצע צוק איתן מבצע שומר החומות
 תפקידים אזרחיים
 מנכ"ל חברת Enlight MENA
 
גלעד פלד (נולד ב-12 בדצמבר 1974) הוא טייס קרב וקצין צה"ל במילואים בדרגת אלוף-משנה, ששירת כמפקד בסיס רמת דוד.
ביוגרפיה

פלד הוא בנו של האלקטרוכימאי חתן פרס ישראל עמנואל פלד.
ב-1993 התגייס לצה"ל, סיים קורס טיס במגמת קרב ושירת כטייס F-15 וכמפקד טייסת הדרכה בבית הספר לטיסה. ב-2006 השתחרר משירות הקבע בדרגת רב-סרן. במלחמת לבנון השנייה השתתף כטייס במילואים. לאחר שחרורו, כיהן במשך כארבע שנים כמנהל "המישלמה ליפו", זרוע הפיתוח של עיריית תל אביב-יפו באזור.
ב-2012 חזר לשירות הקבע בחיל האוויר ושימש כראש מדור במטה החיל. ב-2014 מונה למפקד טייסת 105, עליה פיקד במהלך מבצע צוק איתן. ב-2017 מונה למפקד יחידת השליטה והמבצעים.
במאי 2019 מונה למפקד בסיס רמת דוד ושירת בתפקיד עד יולי 2022. במהלך תפקידו נקלטו בבסיס טייסת 101 וטייסת 105. במאי 2021 השתתף כטייס קרב במבצע "דרום כחול" להפצצת מנהרות ארגון החמאס בצפון רצועת עזה. באוגוסט 2021 סוכם מינויו למפקד להק האוויר בדרגת תת-אלוף, אך הוא החליט לפרוש משירות הקבע בסיום תפקידו כמפקד בסיס רמת דוד.
ב-9 במרץ 2023 הושעה מפעילות מבצעית בחיל האוויר לאחר שלטענת מפקד החיל,  תומר בר, הוביל מחאה של טייסי מילואים נגד הרפורמה המשפטית בישראל שבמסגרתה הכריזו טייסים שלא יתייצבו לאימונים. פלד הכחיש שהיה לו חלק ביוזמות אלו. למחרת, בוטלה השעייתו לאחר שמפקד חיל האוויר קיבל את גרסתו של פלד שלא עודד אי-התייצבות למילואים. ב-7 באוקטובר 2023, שעתיים לאחר תחילת המתקפה מעזה על יישובי העוטף, כתב לחבריו הטייסים שהשתתפו במחאה כנגד הרפורמה המשפטית:
באירוע כל כך נרחב שהגיע בהתקפת פתע מהצד השני אין לי דילמה - אני הולך להגן על הבית. מה זה יעשה לחקיקה ולמחאה? לא יודע, בעיני פחות חשוב כרגע ונדע להתמודד בהמשך. 

בהצלחה לכל אחד בבחירה שלו.
ב-2023 מונה למנכ"ל חברת Enlight MENA המרכזת את אזור המזרח התיכון וצפון אפריקה בקבוצת אנלייט אנרגיה מתחדשת.
פלד הוא בוגר המכללה לביטחון לאומי ובעל תואר שני מאוניברסיטת חיפה במדע המדינה ובלימודי ביטחון. הוא נשוי בשנית ואב לארבעה.
הערות שוליים

↑  יפו | פורטל יפו |פרידה ממנכ"ל המישלמה, באתר www.yaffo.co.il
1 2 3  טל אריאל יקיר, טבילת האש שלי: הטייס שראה את עזה מלמעלה, באתר ישראל היום, 20 במאי 2021
↑  מפקד בסיס רמת-דוד: אלוף-משנה ג', באתר חיל האוויר הישראלי, 28 במאי 2019
↑  יסמין דרור, ‏החיבור העמוק לעמק: חילופי פיקוד רמת דוד, באתר חיל האוויר הישראלי, 26 ביולי 2022
↑  לילך שובל, מפקד חיל האוויר על השעייתו של הטייס בדרגת אל"מ: "לא היה גלוי איתי ויצר חוסר אמון", באתר ישראל היום, 9 במרץ 2023
↑  אמיר בוחבוט‏, הטייס שהוביל את המחאה נגד הרפורמה המשפטית - הושעה מחיל האוויר, באתר וואלה, 9 במרץ 2023
יוסי יהושוע, טייס המילואים שהושעה נגד דברי מפקד חיל האוויר: "כאב לי לשמוע, אין אדם אחד שעודדתי לא להתייצב", באתר ynet, 9 במרץ 2023
↑  יוסי יהושוע, אל״מ במיל גלעד פלד:  אני חוזר למטוסים, באתר טוויטר
דהאנגדי

| --- | --- |

רחוב בעיר
 מדינה:  נפאל נפאל
 פרובינציה:  סודורפשצ'ים
 מחוז:  קאילאלי
 ראש העיר:  נירפה באהאדור אוד
 שפה רשמית:  נפאלית
 תאריך ייסוד:  1976
 שטח:  261.8 קמ"ר
 גובה:  109 מטרים
 אוכלוסייה:  ‏
  ‑ בעיר:  198,792 (2021)
  ‑ צפיפות:  759.5 נפש לקמ"ר (2021)
 קואורדינטות:  28°42′20″N 80°34′30″E﻿ / ﻿28.705555555556°N 80.575°E﻿ / 28.705555555556; 80.575 
 אזור זמן:  UTC +5:45
 http://www.dhangadhi.gov.np
  מפת מיקום  מפה מפורטת   (למפת נפאל מוגדלת) קטמנדו לליטפור פוקהרה נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודודהאנגדי(למפת נפאל רגילה) קטמנדו לליטפור פוקהרה נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודודהאנגדי(למפת סודורפשצ'ים רגילה) בהימדאטה גודווארי טיקפור הודו סין קרנאלי לומבינידהאנגדי(למפת סודורפשצ'ים מוגדלת) בהימדאטה גודווארי טיקפור הודו סין קרנאלי לומבינידהאנגדי  he tabBackground:;tabBorder:#aaa;defaultTab:0;
דהאנגדי (בנפאלית: धनगढी) היא בירת פרובינציית סודורפשצ'ים שבמערב נפאל. העיר שוכנת במחוז קאילאלי בדרום הפרובינציה וחולקת גבול לדרומה עם מדינת אוטר פרדש, הודו. על פי מפקד האוכלוסין האחרון משנת 2021 אוכלוסיית העיר מנתה 198,792 תושבים, היא העיר הגדולה ביותר במערב נפאל והשמינית במדינה כולה.
דהאנגדי היא עיר הסחר המרכזית בפרובינציית סודורפשצ'ים ומהווה מרכז מבחינת חינוך, בריאות, והזדמנויות העסקה באזור.
יחד עם עוד כמה בתי חולים קטנים, 3 בתי חולים מרכזיים מספקים שירותי בריאות. כמו כן, קיימים בתי ספר ומספר מכללות להשכלה מתקדמת.
תחבורה

דהאנגדי מחוברת לערים מרכזיים אחרים בנפאל ולמדינת אוטר פרדש בהודו. אזרחים נפאליים והודיים מורשים לעבור בגבול שבין שתי המדינות ללא הגבלות. עם זאת, קיים מחסום לבדיקת מכס. קיימת תחבורה ציבורית מקומית הכוללת ריקשות, מוניות ואוטובוסים ציבוריים.
נמל התעופה דהאנגדי שוכן 3 ק"מ מהעיר ומשרת אותה עם טיסות לקטמנדו. מסלול הטיסה הוארך ל-1,524 מטר כדי לאפשר למטוס הפוקר 100 לנחות בו.
הערות שוליים

↑  Nepal: Municipal Division (Districts and Local Units) - Population Statistics, Charts and Map, citypopulation.de
ערך זה הוא קצרמרבנושא נפאל ובנושא יישובים באסיה. אתם מוזמנים לתרום לוויקיפדיה ו.
דאימיו

הדאימיו מאטסודאירה קאטרמורי מבקר במגורי
משרת. בובות בבניין בעיר איזוואקמאצו
דאימיו במהלך ביקור רשמי, אילוסטרציה משנת 1860
הדאימיו (יפנית: 大名, ‏האזנהקובץ:Ja-daimyo.ogg‏Ⓘ‏) היו השליטים הפיאודליים החזקים ביותר מהמאה ה-12 עד המאה ה-19 ביפן. למעמד היסטוריה ארוכה מגוונת, מתקופת קמקורה דרך תקופת סנגוקו ועד תקופת אדו. המונח דאימיו לעיתים התייחס למנהיגים של השבטים, שנקראו גם שרי מלחמה. לרוב, גם אם לא תמיד, משרי המלחמה האלו קם השוגון או שנבחר עוצר.
אטימולוגיה

ביפנית, 'דאי' (大) משמעותו גדול ו-'מיו' הוא קיצור של 'מְיוֹדֶן' (名田) – קרקע פרטית (מילולית: קרקע של שם).
הדאימיו בתקופת אדו

הדאימיו לבשו לרוב צבעים בהירים או כהים של סגול, בהתאם למעמדם. סגול כהה או בהיר קדם לירוק כהה או בהיר, אדום כהה ובהיר ולבסוף שחור. הדאימיו החזקים ביותר נחשבו לאצילים.
אחרי קרב סקיגהארה בשנת 1600 שסימן את תחילת תקופת אדו, ארגן השוגון טוקוגאווה איאיאסו מחדש את הקלאנים ואת שטחיהם לפי תפוקת האורז. איאיאסו גם חילק את הדאימיו לשלוש קבוצות, לפי מידת הקרבה שלהם אל משפחת טוקוגאווה: שינפן אשר היו קרובים לטוגוקאווה, פיודאישהיו וסאלים או בעלי ברית של טוקוגאווה וטוזמה אשר התנגדו לטוקוגאווה והובסו.
בשנת 1869, לאחר הרסטורציה של מייג'י, יצרו הדאימיו מעמד אריסטוקרטי חדש, הקאזוקו.
ראו גם

אואסוגי הרונורי – דאימיו של פלך יונזאווה בסוף המאה ה-18.
הערות שוליים

↑  דאימיו, באתר אנציקלופדיה בריטניקה (באנגלית)
| --- | --- |
בקרת זהויות :  NLI: 987007540977705171  BnF: cb119671858 (data)  GND: 4252219-5  LCCN: sh85035427  NDL: 00561212  SUDOC: 027680835
דאייה

ערך זה עוסק בתעופת כלי טיס. אם התכוונתם לתעופת בעלי חיים, ראו .
דאון אימונים מסוג Blanik L-23
מטוס גורר דאון
המראה בגרירת רכב במנחת מגידו
גרירה אווירית במנחת מגידו
מפת אזורי דאייה של מנחת מגידו. ששת האזורים מסומנים באותיות שחורות. נתיבי תובלה נמוכים באזור מסומנים בירוק
נחיתת מעבורות החלל הייתה באמצעות דאייה
דאייה היא טיסה בכלי טיס הכבד מהאוויר, אך ללא שימוש במנוע. אף על פי שמטוסים רבים יכולים לדאות, הדבר נעשה בדרך-כלל בעתות חירום בלבד (תקלה במנועים או מחסור בדלק כמו שאירע לדאון גימלי); השימוש הנפוץ במונח מתייחס לדאייה בעזרת כלי טיס ייעודיים המכונים דאונים.
בדומה לסקי למשל, דאייה נפוצה הן כתרבות פנאי והן כספורט. תחרויות דאייה בוחנות את יכולתם של הטייסים לזהות ולנצל את תנאי מזג-האוויר השונים. כדי לצבור גובה הטייס מנצל תופעות מזג-אוויר שונות כגון תרמיקות (אוויר חם עולה), זרמי אוויר עולים בניצב למצוקים בדומה לעננות אורוגרפית (Ridge Soaring) וגלים (Wave Soaring).
מהבחינה הפיזיקלית גרידא, ניתן להגדיר דאיה, וזאת בדומה לצניחה, ואפילו להליכה, ריצה או קפיצה - כסוג של פעולה, שהיא למעשה מעין "נפילה מבוקרת".
היסטוריה

מרבית הפיתוחים הראשונים בנושא הטיס היו למעשה מכשירי דאייה (ראו היסטוריה של התעופה), אולם ספורט הדאייה התפתח רק לאחר מלחמת העולם הראשונה. אחת הסיבות לפיתוחו היא אמנת ורסאי, שהציבה מגבלות חמורות על פיתוח כלי-טיס חד-מושביים ממונעים בגרמניה. כך, בשנות העשרים ושנות השלושים של המאה ה-20, בעוד שטייסים ויצרני מטוסים בכל רחבי העולם עסקו בשיפורם של מטוסים ממונעים, הרי שהגרמנים עסקו בפיתוח דאונים ושיפור אמנות הדאייה, וגילוי דרכים חדשות לשימוש בכוחות האטמוספירה כדי לדאות רחוק יותר ומהר יותר. תחרות הדאייה הראשונה בגרמניה אורגנה בידי אוסקר אורסינוס בווסרקופה בשנת 1920. עשר שנים מאוחר יותר הפכה תחרות זו לאירוע בינלאומי. מאז הצטרפו ספורטאים ממדינות רבות לספורט הדאייה, אולם גרמניה נותרה מרכז עולם הדאייה, ומרבית יצרני הדאונים המובילים הם עדיין חברות גרמניות. גם לישראל חלק בהיסטוריה של הדאייה[דרוש מקור]
נסיקה

בעוד שקל להבין כיצד מאבד הדאון גובה במהלך הדאייה, הרי שניתן גם לנסוק במהלך הדאייה, כלומר, לצבור גובה. הנסיקה מתרחשת בדרך-כלל כאשר הדאון טס דרך גוש אוויר שעולה למעלה במהירות הגבוהה מזו שבה יורד הדאון למטה. שלושה סוגים של זרמי אוויר משמשים לנסיקה: זרמי אוויר חם, מקומות בהם הרוח נושבת אל מול פני גבעה או הר, וגלים עומדים באטמוספירה (בדומה לאדוות על-פני זרם מים). זרמי אוויר מול גבעה או הר מאפשרים בדרך-כלל נסיקה עד לגובה של 2,000 רגל (600 מטר) מעל פני השטח לכל היותר; זרמי אוויר חם, בתלות במזג-האוויר ובפני השטח, יכולים לאפשר עליה עד לגובה של מעל 10,000 רגל (3,000 מטר) מעל קרקע מישורית, ואף מעבר לכך בהרים; גלים עומדים אפשרו לטייסי דאונים לנסוק לגבהים של כמעט 50,000 רגל (15,000 מטר).
במקרים נדירים הצליחו טייסי דאונים להשתמש בשיטה בה משתמשים עופות מסוימים (כגון האלבטרוס) כדי לצבור מהירות, המאפשרת גם צבירת גובה: חצייה חוזרת ונשנית של הגבול בין גושי אוויר הנעים במהירות אופקית שונה. שיטה זו מכונה "נסיקה דינאמית".
שיטות שיגור

היות שמרבית הדאונים אינם מצוידים במנוע, אין ביכולתם להמריא בכוחות עצמם. קיימות מספר שיטות שונות המשמשות לשיגור דאונים.
"גרירה אווירית" או "גרירת מטוס" היא גרירה של הדאון בעזרת כבל על ידי מטוס ממונע, ושחרורו בגובה הרצוי. לאחרונה נעשה שימוש גם בדאונים ממונעים (שהם למעשה מטוסים קלים) ובמטוסי "מיקרולייט" כדי לגרור דאונים.
שיטה אחרת היא גרירת הדאון בעזרת מגליל (winch) שהוא למעשה מנוע על הקרקע המוצב בקצה המסלול ומושך אליו כבל מתכת, או כבל מסיב סינתטי, באורך 1,000 עד 1,600 מטרים; כתוצאה מהגלילה צובר הדאון מהירות ואז ממריא. טייס הדאון מנתק את הכבל בגובה של 400 עד 500 מטרים. שיטה זו זולה בהרבה מגרירה אווירית (מחירה כמה עשרות שקלים לכל המראה) ולכן פופולרית מאוד. באופן דומה, ניתן גם לגרור את הדאון בעזרת כבל המחובר לרכב נוסע (ממש כמו גרירת עפיפון תוך-כדי ריצה כדי שיצבור גובה).
ניתן גם לשגר דאונים מעל גבעה בעזרת רצועת גומי מתוחה אל-מול רוח מתאימה ("מקלעת" או "בנג'י"). מספר אנשים מותחים את הגומי, המחובר לוו המצוי בדאון ומשמש בדרך-כלל לגרירתו; כשהגומי מתוח דיו משחררים אותו, והדאון צובר מספיק מהירות כדי להתרומם מעל לגבעה.
בישראל השיטה המקובלת ביותר היא גרירת מטוס. במועדון הדאייה במגידו  נעשה בעבר שימוש גם בגרירת מכונית (בעיקר לגרירת דאוני הדרכה). המראות באמצעות מגליל (winch) או בנג'י אינן מיושמות בארץ אף על פי שבעבר היו ניסיונות כאלה. ישנם דאונים המצוידים במנועי מדחף או מנועי סילון המתקפלים לתוך גוף הדאון, דאונים אלה יכולים להמריא בעצמם ואף נעזרים במנוע בטיסות ארוכות במיוחד.
הערות שוליים

↑  ספר פרסום מידע תעופתי פנים ארצי (פמ"ת) המפורסם על ידי מנהל התעופה האזרחית מכוח הוראות תקנות הטיס (הפעלת כלי טיס וכללי טיסה), התשמ"ב-1981.
↑  תכנית מעבורות החלל האמריקאית, באתר סוכנות החלל הישראלית
↑  תמונות היסטוריות מתקופה זו ניתן לראות בגלריה ההיסטורית שבאתר האינטרנט של מרכז דאיה מגידו.
| --- | --- |
בקרת זהויות :  NLI: 987007531319205171  BnF: cb11936401c (data)  GND: 4180682-7  LCCN: sh85055277
דובריץ' (מחוז)

| --- | --- |
סמל דובריץ'סמל דובריץ'

העיירה בלצ'יק שלחופי הים השחור, המצויה במחוז דובריץ'
 מדינה:  בולגריה בולגריה
 מושל:  ז'ליאזקו איוואנוב ז'ליאזקוב
 ערים במחוז:  8
 בירת המחוז:  דובריץ'
 שפה רשמית:  בולגרית
 תאריך ייסוד:  8 בינואר 1999 
 שטח:  4,719.7 קמ"ר
 גובה:  150-200 מטרים
 אוכלוסייה:  ‏
  ‑ במחוז:  147,208 (31 בדצמבר 2022)
  ‑ צפיפות:  40.36 נפש לקמ"ר (2011)
 קואורדינטות:  43°35′00″N 28°00′00″E﻿ / ﻿43.583333333333°N 28°E﻿ / 43.583333333333; 28 
 אזור זמן:  UTC +2
 http://www.dobrich-governor.org
  מפת מיקום  מפה מפורטת     לחצו כדי להקטין חזרה    לחצו להגדלה      (למפת מחוז דובריץ' מוגדלת) דובריץ' בלצ'יק קווארנה גנרל טושבו טרוול שאבלה רומניה הים השחור וארנה שומן סיליסטרהמחוז דובריץ'(למפת מחוז דובריץ' רגילה) דובריץ' בלצ'יק קווארנה גנרל טושבו טרוול שאבלה רומניה הים השחור וארנה שומן סיליסטרהמחוז דובריץ' tabBackground:;tabBorder:#aaa;defaultTab:0;
 
מחוז (אובלסט) דובריץ' (בבולגרית: Област Добрич) הוא אחד מ-28 מחוזות בולגריה השוכן בצפון מזרח המדינה. עיר הבירה של המחוז היא דובריץ'. המחוז מצוי בחבל דרום דוברוג'ה, חלקו המזרחי מצוי במישור הדנובה ההררי והוא גובל ברומניה במזרחו וצפונו, בים השחור במערבו וכן במחוזות שומן, וארנה וסיליסטרה.
היסטוריה

התיישבות אנושית ראשונה באזור מתוארכת לתקופת האבן החדשה. התיישבות מאורגנת מתוארכת לתקופת הברונזה המאוחרת, עידן הממלכה התראקית. בהמשך נכבש המקום על ידי האימפריה הרומית ולאחר חלוקתה עבר לשליטת המזרחית. חבל דרום דוברוג'ה הווה מרכז להתיישבותם של השבטים הפרוטו-בולגארים ולראשיתה של האימפריה הבולגרית הראשונה. במאה ה-11 הוחרב החבל בשל פשיטות חוזרות ונשנות של פצ'נגים ועד לכיבושו על ידי האימפריה העות'מאנית בסוף המאה ה-14, שלטו בו לפרקים האימפריה הבולגרית השנייה ונסיכות ולאכיה.
לאחר המלחמה העות'מאנית-רוסית (1877–1878), נחתם חוזה סן סטפנו במסגרתו הפך המחוז חלק מנסיכות בולגריה. לאחר מלחמת הבלקן השנייה ותבוסת בולגריה, הועבר החבל לשלטון רומניה לפי תנאי הסכם בוקרשט. במהלך מלחמת העולם הראשונה הפך לזירת קרבות בין צבאות בולגריה וגרמניה מצד מעצמות המרכז לצבא הרומני מצד מדינות ההסכמה. האזור נכבש על ידי הבולגרים, אך הוחזר לרומניה במסגרת חוזה ניי ונותר בחזקת הרומנים עד 1940, עת הושב לבולגרים במסגרת הסכם קראיובה.
כלכלה ודמוגרפיה

80.3 אחוזים משטחי המחוז הם שטחים חקלאיים, 12.3 אחוזים הם שטחים מיוערים ו-5.5 אחוזים מיושבים. התוצר המקומי הגולמי לנפש עמד על 3,758 יורו במחירי 2004, כשהמגזר החקלאי מהווה 26.6 אחוזים מהתמ"ג, התעשייה 14.9 אחוזים והשירותים 59.8 אחוזים. בענף החקלאות הגידולים המרכזיים הם תבואה (31 אחוזים), גרעיני וזרעי חמניות (15.6 אחוזים), מטעי פירות (36.2 אחוזים) וירקות (3 אחוזים).
במחוז תעשיית מזון מפותחת המתבססת על גידולי הדגנים ומהווה 48 אחוזים מכלל הייצור התעשייתי של המחוז. כמו כן קיימות מחלבות ומפעלים לעיבוד בשר. עוד מצויים בשטח המחוז מספר מפעלי טקסטיל, עיבוד עץ, ייצור מכונות לחקלאות חומרי בניין ועוד.
בשטח המחוז עובר הכביש המהיר E-87 המחבר את בולגריה לרומניה ונמל התעופה הקרוב נמצא בעיר וארנה, מרחק כ-50 ק"מ מגבול המחוז. בשטח המחוז עובר צינור גז טבעי המחבר בין בולגריה לחבר המדינות. האזור מהווה אתר משיכה לתיירים בשל מעיינות מרפא המצויים בשטחו וכן שטחי צייד.
הערות שוליים

↑  "כלכלת מחוז דובריץ'" באתר מחוז דובריץ' (בבולגרית).
| --- | --- |
בקרת זהויות :  MusicBrainz: a32720dc-f632-41ba-a1a4-38be15fe8ea0
גני מגדל ויקטוריה

| --- | --- |

גני מגדל ויקטוריה, תמונה משנת 2005, בקדמת התמונה ניתן לראות את אנדרטת בקסטון וברקע התמונה את ארמון וסטמינסטר
 מידע כללי
 תאריך הקמה:  1870 
 נתונים ומידות
 שטח:  2.04 הקטאר
 מיקום
 מדינה:  הממלכה המאוחדת הממלכה המאוחדת
 מיקום:  הסיטי של וסטמינסטר 
 קואורדינטות:  51°29′49″N 0°07′30″W﻿ / ﻿51.4969°N 0.125°W﻿ / 51.4969; -0.125
 אתר רשמי
  (למפת לונדון מוגדלת) קנט סארי ברקשייר בקינגהאם הרטפורדשייר אסקסגני מגדל ויקטוריה(למפת לונדון רגילה) קנט סארי בר. בקי. הרטפורדשייר אסקסגני מגדל ויקטוריה(למפת הסיטי של וסטמינסטר רגילה) הפרלמנט הבריטיגני מגדל ויקטוריה(למפת הסיטי של וסטמינסטר מוגדלת) הפרלמנט הבריטיגני מגדל ויקטוריה
 
גני מגדל ויקטוריה (באנגלית: Victoria Tower Gardens) הם פארק ציבורי על גדתו הצפונית של נהר התמזה, דרומית למגדל ויקטוריה (המגדל הדרום מערבי של ארמון וסטמינסטר) שעל שמו קרויים הגנים. הפארק משתרע בין אזור מילבנק לנהר התמזה ובין ארמון וסטמינסטר לגשר למבת'.
היסטוריה

הפארק נבנה בשנת 1870 על ידי ג'וזף בזלגייט כחלק מהפרויקט של בניית רציפי התמזה והסדרת מערכת הביוב של לונדון.
בפארק הוצבו פסלים רבים ובהם:
פסלו של אוגוסט רודן - שועי העיר קאלה שנרכש על ידי ממשל בריטניה בשנת 1911 והוצב בגנים בשנת 1915.
פסלה של הסופרג'יסטית אמלין פנקהארסט מעשי ידי הפסל א. ג. וואקר שהוצב במקום בשנת 1930.
אנדרטת בקסטון שעמדה במקור בכיכר פרלמנט, הוסרה מהכיכר בשנת 1940 והועברה לפארק בשנת 1957.
גלעד כץ (כדורסלן)

| --- | --- |
אין תמונה חופשית
 לידה:  15 ביולי 1968 (בן 56) רמת גן, ישראל 
 עמדה:  רכז
 גובה:  1.90
 קבוצות כשחקן
 1985–1990  1990–1992 1992–1993 1993–1994 1994–1995  1995–1996  1995–1996  1996–1997 1997   1998–1997  1999–1998:  מכבי תל אביב  אוניברסיטת קונטיקט  מכבי חיפה  בית"ר רמת גן  הפועל תל אביב  מכבי תל אביב  מכבי ירושלים  באייר ג'יינטס לברקוזן  לודוויגסבורג (אנ')  מכבי ראשון לציון  הפועל תל אביב
 הישגים כשחקן
 אליפות 1987/88, 1988/89, 1989/90, 1995/96 גביע המדינה 1988/89, 1989/90
 קבוצות כמאמן
 2002–2004  2006–2007  2014–2018  2018  2018–2021   2022–:  מכבי הוד השרון  מכבי ראשון לציון  בנות הרצליה  א.ס. רמת השרון  מכבי בנות אשדוד   הפועל פתח תקווה
 הישגים כמאמן
 גביע המדינה בכדורסל נשים 2015
 
גלעד כץ (נולד ב-15 ביולי 1968 ברמת גן) הוא כדורסלן עבר ישראלי ומאמן בהווה, שיחק בין השאר במכבי תל אביב, בית"ר רמת גן, הפועל תל אביב, בבאייר ג'יינטס לברקוזן בגרמניה ובאוניברסיטת קונטיקט בארצות הברית.
ביוגרפיה

כץ החל לשחק כדורסל בבית הספר ובקבוצת הנוער של מכבי תל אביב מגיל 13. באוגוסט 1985 השתתף עם נבחרת ישראל לנוער באליפות אירופה לקדטים בבולגריה.
בעונת 1986/87 זכה עם קבוצת הנוער של מכבי תל אביב באליפות המדינה.